WGE ขอบคุณ “พันธมิตร” ช่วยแรงงานฝ่าโควิด-19
WGE ขอบคุณ “พันธมิตร” ช่วยแรงงานฝ่าโควิด ในโครงการ “WGE ปันน้ำใจ ห่างไกล Covid-19”
30 ก.ค. 2564

บริษัท เวล เกรด เอ็นจิเนียริ่ง จำกัด (มหาชน) หรือ WGE ผู้ให้บริการรับเหมาก่อสร้างอาคารแบบครบวงจร ร่วมเป็นส่วนหนึ่งในการส่งความห่วงใยให้แก่แรงงานไทย ในโครงการ “WGE ปันน้ำใจ ห่างไกล Covid-19” ในสถานการณ์แพร่ระบาดโควิด-19 ระลอก 3 ที่ทำให้ต้องปิดแคมป์ก่อสร้างตามแนวทางปฏิบัติตามนโยบายภาครัฐ เป็นระยะเวลา 30 วัน
โดยคำนึงถึงความปลอดภัยของแรงงานทุกคนเป็นสำคัญ ซึ่งทีมงาน WGE ไม่นิ่งนอนใจเร่งปฏิบัติการดูแลกลุ่มแรงงานในแคมป์ก่อสร้างที่ต้องหยุดงาน ทั้งส่งข้าวสาร อาหารสดและแห้ง หน้ากากอนามัย เจลแอลกอฮอล์ รวมทั้งชุดยังชีพ สิ่งจำเป็น เครื่องอุปโภค บริโภค โดยได้รับการสนับสนุนมาจากพันธมิตรผู้ใจดี
อาทิ กระทรวงแรงงานและสมาคมอุตสาหกรรมก่อสร้างไทย ในพระบรมราชูปถัมภ์, บริษัท แอสเซทไวส์ จำกัด (มหาชน) หรือ ASW, บริษัท ศุภาลัย จำกัด (มหาชน) หรือ SPALI, บริษัท แสนสิริ จำกัด (มหาชน) หรือ SIRI, บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA, บริษัท เอส เจ เจ เพอเฟ็ค รูฟ จำกัด, บริษัท นิปปอนเพนต์ (ประเทศไทย) จำกัด, บริษัท ศรีกรุงโบรคเกอร์ จำกัด, บริษัท เอกภูมิทรัพย์ ดีเวลล็อปเมนท์ จำกัด, บริษัท ปูนซิเมนต์ไทย จำกัด (มหาชน) (SCG) , ร้าน ZAY STATION และ บริษัท ศุภริช จำกัด ที่มาช่วยเสริมทัพการดูแลอย่างไม่ขาด
“ขอขอบคุณพันธมิตรทุกท่านที่ให้ความช่วยเหลือ และส่งกำลังใจให้กับมดงานตัวเล็กๆ ของพวกเราชาว WGE ให้ผ่านพ้นวิกฤติ COVID-19 นี้ไปด้วยกัน เราจะสู้ไปด้วยกัน” นายเกรียงศักดิ์ บัวนุ่ม ประธานกรรมการบริหาร WGE กล่าว








